XQuery

XQuery es un abbreviation de XML Query Language. Illo es un linguage de programmation specificate per W3C e destinate a interrogar documentos de bases de datos XML.

Le syntaxe de XQuery resimila XSLT, SQL e C, e usa XPath e anque XML Schema pro su modello de datos. XQuery resulta como un derivate del linguages XQL, XML-QL e Quilt.

XQuery es un linguage de programmation functional, declarative, de typos static e Turing-complete.

Ultra le expressiones XPath, il existe un grande numero de charateristicas interessante del linguage:
 Construction de elementos XML ("constructores directe" e "constructores indirecte")
 functionalite de ordination de resultatos secundo le ordine del documento original, o secundo altere ordine indicate per le cliente
 functiones predefinite per le calculo de equationes arithmetic
 functiones definite per le cliente

Un differentia de SQL con le modello relational o tabellas relational es que XQuery usa le structura de datos in ordine de apparition in le fonte del documento XML. Tote le expressiones XQuery debe respectar iste ordine, si non es specificate differente in le mesme expression.

Categoria:XML
Categoria:Linguages de programmation
Categoria:Abbreviationes